Author: koki
Last saved by: Dikáczová Helena
Company: Abyss Studios, Ltd.

Vyhodnotenie medzirezortného pripomienkového konania

Aktualizovaná správa o stave vzdelávania zameraného na podporu rozvoja finančnej gramotnosti 

Spôsob pripomienkového konania |
Počet vznesených pripomienok, z toho zásadných | 18  / 3
Počet vyhodnotených pripomienok | 18
Počet akceptovaných pripomienok, z toho zásadných | 16  / 3
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 2  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo kultúry Slovenskej republiky | 7 (7o,0z) | | |
2 . | Ministerstvo pôdohospodárstva a rozvoja vidieka Slovenskej republiky | | | x |
3 . | Konferencia biskupov Slovenska | | | | x
4 . | Asociácia stredných zdravotníckych škôl SR | | | | x
5 . | Ministerstvo obrany Slovenskej republiky | | | x |
6 . | Ministerstvo zahraničných vecí a európskych záležitostí Slovenskej republiky | | | x |
7 . | Ministerstvo hospodárstva Slovenskej republiky | | | x |
8 . | Úrad vlády Slovenskej republiky | | | | x
9 . | Podpredseda vlády SR pre investície | | | | x
10 . | Ministerstvo zdravotníctva Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | 1 (1o,0z) | | |
12 . | Ministerstvo financií Slovenskej republiky | 9 (7o,2z) | | |
13 . | Odbor vládnej agendy Úradu vlády | | | | x
14 . | Ministerstvo školstva, vedy, výskumu a športu Slovenskej republiky | | | | x
15 . | Ministerstvo spravodlivosti Slovenskej republiky | 1 (0o,1z) | | |
16 . | Ministerstvo dopravy, výstavby a regionálneho rozvoja Slovenskej republiky | | | x |
17 . | Ministerstvo životného prostredia Slovenskej republiky | | | x |
18 . | Ministerstvo vnútra Slovenskej republiky | | | x |
19 . | Národný bezpečnostný úrad | | | x |
| SPOLU | 18 (15o,3z) | 0 (0o,0z) | 9 | 6

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MK SR

kapitola 2.1 vlastného materiálu 
V kapitole 2.1. Aktualizácia obsahu Národného štandardu finančnej gramotnosti na strane 2 v prvom odseku treba nahradiť nesprávny výraz „nakoľko“ správnou spojkou „keďže“ (....na finančnom trhu, keďže prvá verzia....).

O

A

MK SR

kapitola 2.2 vlastného materiálu 
V nadpise kapitoly 2.2 Tvorba metodiky pre zapracovanie a aplikáciu tém finančnej gramotnosti do školských vzdelávacích programov základných škôl a stredných škôl je treba nahradiť nesprávnu predložku „pre“ predložkou „na“ (....tvorba metodiky na zapracovanie a aplikáciu...). Rovnaká pripomienka sa vzťahuje k druhému odseku na str. 3.

O

N

Ide o informáciu o tvorbe materiálu, vypracovaného v súlade s Uznesením vlády SR č. 661 z 13. novembra 2013.

MK SR

kapitola 3.1 vlastného materiálu 
V časti Štátny pedagogický ústav na strane 5 v prvom odseku odporúčame nahradiť anglický výraz „e-learning“ slovenským ekvivalentom „elektronického vzdelávania“

O

A

MK SR

kapitola 3.1 vlastného materiálu 
Na strane 5 v časti Metodicko-pedagogické centrum v piatom a šiestom odseku treba nahradiť nespisovné spojenie „za účelom“ spisovným ekvivalentom „s cieľom“ (...efektívneho riadenia osobných financií s cieľom získania....;....nevyhnutne potrebujú s cieľom formulovať u mladých ľudí...).

O

A

MK SR

kapitola 3.1 vlastného materiálu 
Na strane 7 v časti Ministerstvo hospodárstva Slovenskej republiky v treťom odseku treba nahradiť nesprávny výraz „nakoľko“ správnou spojkou „keďže“ (Keďže Ministerstvo hospodárstva SR zaznamenalo.....).

O

A

MK SR

kapitola 4 vlastného materiálu 
Na strane 11 v časti Štátna školská inšpekcia v druhom odseku a na stane 12 v časti Záver v druhom odseku treba nahradiť v spojení „metodika pre zapracovanie“ predložku „pre“ za správnu predložku „na“ (...metodiky na zapracovanie...).

O

N

Ide o informáciu o tvorbe materiálu, vypracovaného v súlade s Uznesením vlády SR č. 661 z 13. novembra 2013.

MK SR

k návrhu uznesenia  
V časti "na vedomie" slovo "guvernérovi" nahradiť slovom "guvernér".

O

A

MPSVR SR

doložka vybraných vplyvov 
Predložený materiál je potrebné doplniť o doložku vybraných vplyvov, ktorá na základe čl. 9 ods. 2 Smernice na prípravu a predkladanie materiálov na rokovanie vlády Slovenskej republiky má byť jeho súčasťou.

O

A

MF SR

Uzneseniu vlády SR 
V návrhu uznesenia vlády SR k úlohe B.1. a úlohe C.1. navrhujem termín „trvale“ uviesť do súladu s článkom 6 ods. 2 písm. b) Smernice na prípravu a predkladanie materiálov na rokovanie vlády SR, ktorý znie: 

„b) pri navrhovaní úloh treba uviesť, komu sa majú úlohy uložiť, navrhované úlohy formulovať vecne a uviesť termíny ich splnenia alebo u trvalých úloh termíny vyhodnotenia plnenia; úlohy musia byť reálne a v navrhovaných termínoch splniteľné.“.

O

A

MF SR

Predkladacia správa 
V predkladacej správe v ods. 2 navrhujem slová „Slovenskej republiky“ nahradiť slovami „SR“. 

Odôvodnenie: 
Uvedené navrhujem z dôvodu legislatívno-technickej úpravy a zosúladenia s ostatným textom v predkladacej správe.

O

A

MF SR

Celkovo k materiálu 
V celom materiáli „Aktualizovanej správy o stave vzdelávania zameraného na podporu rozvoja finančnej gramotnosti“ navrhujem zaviesť skratky jednotlivých ministerstiev, inštitúcií a názvov, ktoré budú využívané v celom materiáli rovnako, resp. využívanie celých pomenovaní ministerstiev, inštitúcií a názvov. Zároveň navrhujem názvy jednotlivých publikácií uvádzať jednotne, a to v úvodzovkách a gramaticky upraviť a zosúladiť text materiálu. 

Odôvodnenie: 
Uvedené navrhujem z dôvodu legislatívno-technickej úpravy a zosúladenia celého textu materiálu.

O

A

Vo vlastnom materiáli využité celé pomenovania ministerstiev a inštitúcií. Názvy publikácií uvádzané jednotne.

MF SR

K časti 2 materiálu 
V časti 2. bod 2.1 ods. 3 navrhujem za slová „Slovenskej republiky“ doplniť slovo „dňa“ a za slová „ochranu spotrebiteľov“ doplniť slová „na finančnom trhu“. 

Odôvodnenie: 
Uvedené navrhujem z dôvodu spresnenia znenia textu materiálu.

O

A

MF SR

K časti 3 materiálu 
V časti 3. bod 3.1 na str. 7 materiálu, časť Ministerstvo financií SR, ods. 4, navrhujem slová „programovacie obdobie 2014-2020“ nahradiť slovami „programové obdobie 2014-2020“. 

Odôvodnenie: 
Uvedené navrhujem z dôvodu gramatickej úpravy textu.

O

A

MF SR

K časti 3 materiálu 
V časti 3. bod 3.2 na str. 8 materiálu, časť Vysoké školy, ods. 2, navrhujem preformulovať vetu „... ktorá sa bude konať na NHF EU v Bratislave 10. novembra 2014.“ nasledovne: „Výsledky projektu boli prezentované na medzinárodnej vedeckej konferencii s názvom „Inovácie v ekonomickom vzdelávaní“, ktorá sa konala na Národohospodárskej fakulte Ekonomickej univerzity v Bratislave 10. novembra 2014.“ 

Odôvodnenie: 
Uvedené navrhujem z dôvodu, že materiál je na pripomienkovaní po termíne konania konferencie.

O

A

MF SR

K časti 5 materiálu 
V časti 5. na str. 12 materiálu, ods. 1, navrhujem slová „na základných škôl“ nahradiť slovami „na základných školách“. 

Odôvodnenie: 
Uvedené navrhujem z dôvodu gramatickej úpravy textu.

O

A

MF SR

Doložke vybraných vplyvov 
a) Materiál „Aktualizovaná správa o stave vzdelávania zameraného na podporu rozvoja finančnej gramotnosti“ neobsahuje vypracovanú doložku vybraných vplyvov, MF SR ako gestor metodiky vplyvov za informatizáciu spoločnosti sa nemohlo vyjadriť k doložke vybraných vplyvov, ale z obsahu predmetného materiálu možno usúdiť, že uvedený materiál nemá vplyv na informatizáciu v spoločnosti. Obsahovo uvedená pripomienka je obyčajného charakteru. 

b) MF SR žiada doplniť uvedený materiál o doložku vybraných vplyvov. Uvedená pripomienka je zásadná. 

Odôvodnenie: 
Doplnenie materiálu o doložku vybraných vplyvov odôvodňujem tým, že na základe čl. 4 ods.1 Smernice na prípravu a predkladanie materiálov na rokovanie vlády SR, materiál predkladaný na rokovanie vlády má obsahovať doložku vybraných vplyvov a na základe čl. 9 ods.2 predmetnej smernice „doložka vybraných vplyvov musí byť súčasťou materiálu predkladaného na rokovanie vlády, ak obsahuje návrh uznesenia vlády“.

Z

A

MF SR

K časti 3 materiálu 
V časti 3. bod 3.1 na str. 7 materiálu, časť Ministerstvo financií SR, ods. 3 v druhom riadku navrhujem slová „spotrebiteľov na finančnom trhu“ nahradiť slovami „finančného spotrebiteľa MF SR“. 

Odôvodnenie: 
Uvedené navrhujem z dôvodu spresnenia názvu portálu MF SR (www.fininfo.sk).

Z

A

MS SR

K záveru 

Vo všeobecnosti vítame aktivity Ministerstva školstva, vedy, výskumu a športu Slovenskej republiky realizované v spolupráci s relevantnými orgánmi ústrednej štátnej správy vo sfére podpory finančnej gramotnosti obyvateľstva. V tomto zmysle Ministerstvo spravodlivosti SR a osobitne Komisia na posudzovanie podmienok v spotrebiteľských zmluvách a nekalých obchodných praktík predávajúcich zmonitorovali vážne poškodzovanie práv spotrebiteľov vo sfére finančných služieb, ktorého živným prostredím a katalyzátorom je okrem iného aj slabé právne povedomie a slabá finančná gramotnosť obyvateľstva hraničiaca s nespôsobilosťou rozhodovať o nakladaní s prostriedkami domácnosti. Do pozornosti na tento účel dávame parlamentnú tlač 1022 - Správu o pôsobení úžerníckych nebankových spoločností a enormnom náraste exekučných konaní, ktorú v Národnej rade Slovenskej republiky prezentoval minister spravodlivosti Slovenskej republiky. Z uvedených dôvodov a v záujme podporenia aktivít predkladateľa týmto zásadne v záveroch správy trváme na deklarovaní priebežného presadzovania povinného vzdelávania finančnej gramotnosti do osnov povinných predmetov základných a stredných škôl. Celkové zvýšenie finančnej gramotnosti obyvateľstva možno dosiahnuť iba sústavným a koncepčným vzdelávaním integrovaným v intenciách povinného predmetov obsiahnutých v korpuse schválenom predkladateľom. 
Táto pripomienka je zásadná.

Z

A